*1 priedas*

**AUKŠTŲJŲ MOKYKLŲ STUDENTŲ MOKSLINIŲ DARBŲ KONKURSUI**

**TEIKIAMŲ MOKSLINIŲ DARBŲ STRUKTŪRA**

***Reikalavimai moksliniam darbui***

**Mokslinis darbas** – mokslinis tyrimas, kuriuo vykdoma sisteminga kūrybinė gamtos, žmogaus, kultūros ir visuomenės pažinimo veikla.

**Mokslinio darbo struktūra**

Darbą sudaro:

**Antraštinis lapas (1a priedas),** kuriame turi būti nurodytas mokslo institucijos pavadinimas, mokslo sritis ir kryptis, mokslinio darbo pavadinimas, autorius, vadovas, atlikimo metai ir vieta.

**Turinyje (1b priedas)** turi būti išvardytos visos struktūrinės darbo dalys (skyriai, poskyriai ir punktai) ir nurodomi jų puslapiai, kurie darbe turi būti sunumeruoti. Antraštinio lapo ir turinio puslapiai turinyje nenurodomi. Darbo dalys bei puslapiai numeruojami arabiškais skaitmenimis.

Jei vieno skyriaus paskutiniajame puslapyje tekstas užima daugiau kaip pusę puslapio, tai naujas skyrius pradedamas naujame puslapyje. Jei teksto užima mažiau kaip pusę puslapio, tai naujas skyrius gali būti pradedamas tame pačiame puslapyje.

Sutartinių ženklų, simbolių, vienetų, terminų **santrumpų sąrašas** (jei ženklų, simbolių, vienetų ir terminų bendras skaičius didesnis nei 10 ir kiekvienas iš jų tekste kartojasi daugiau nei 3 kartus) pateikiamas prieš įvadą.

**Įvade** formuluojama tyrimo problema, jos sąlygojamas tyrimo objektas. Įvadinėje darbo dalyje taip pat pateikiami tyrimo tikslas ir uždaviniai, gali būti iškeliama hipotezė (hipotezės), aptariamas darbo aktualumas ir naujumas, akcentuojama darbo teorinė ir praktinė (mokslų šakoms, kurioms tai būdinga) reikšmė, pristatoma metodologija (tyrimo metodai), apžvelgiami esminiai darbe naudojami tyrimo šaltiniai, literatūra bei supažindinama su darbo struktūra.

**Pagrindinėje (tiriamojoje) darbo dalyje** nuosekliai analizuojami įvade suformuluoti tyrimo uždaviniai, keliami bei įrodinėjami autoriaus teiginiai, aiškinamos hipotezės. Pagrindinė darbo dalis skirstoma į tyrimo pobūdžio pagrįstus skyrius, o pastarieji – į poskyrius. Svarbu, kad pagrindinę tiriamąją dalį sudarytų įvade apsibrėžtų uždavinių sprendimas ir nebūtų nukrypstama nuo darbo objekto. **Konkretaus darbo struktūrą turi lemti tiriamasis objektas, taikoma metodologija bei tyrimo šaltinių bazė.**

**Išvadose turi būti formuluojami svarbiausi teiginiai, kurie yra tiesioginiai atsakymai į keltą tikslą ir jo nulemtus uždavinius.** Padarius išvadas, gali būti formuluojamos ir trumpai pateikiamos *rekomendacijos ir pasiūlymai* gautiems rezultatams panaudoti bei tolesnėms tyrimų gairėms.

**Šaltinių ir literatūros sąraše** pateikiami bibliografiniai naudotos literatūros ir šaltinių aprašymai pagal bibliografinio aprašo taisykles.

**Santrauka** pateikiama užsienio kalba (jei darbas parengtas valstybine kalba) arba valstybine kalba (jei darbas parengtas užsienio kalba). Joje išdėstomi esminiai tyrimo aspektai, pristatant darbo objektą, tyrimo problemą, tikslus, uždavinius, metodus ir svarbiausius išvadų teiginius. Santraukos apimtis – iki 200 žodžių (**Pastaba:** 2000 žodžių santrauka (minima 10.2 nuostatų punkte), kurioje pateikiamas įvadas, pabrėžiamas autoriaus indėlis į atliktą darbą, nurodomas tikslas, metodologija, atliktų tyrimų svarbiausi rezultatai ir atskleidžiama bei apibendrinama gautų rezultatų reikšmė pateikiama atskiru dokumentu).

**Priedai** gali būti (jeigu to reikia) pateikiami darbo pabaigoje. Šioje neprivalomoje darbo dalyje pateikiamos lentelės, schemos, diagramos, mokslinių šaltinių fotokopijos, žemėlapiai bei kita tyrimą iliustruojanti medžiaga. Lentelės, diagramos ar kiti priedai turi turėti pavadinimą ir eilės numerį.

**Konkursui teikiamas darbas turi būti parengtas laikantis bendrai priimtų raštvedybos reikalavimų.**

*1a priedas*

***Antraštinio lapo pavyzdys***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Institucijos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Institucijos padalinio pavadinimas)

Mokslo srities pavadinimas

Mokslo krypties pavadinimas

VARDAS PAVARDĖ

**DARBO PAVADINIMAS**

Mokslo darbas

Darbo vadovas Vardas Pavardė

Miestas, data

*1b priedas*

***Turinio pavyzdys***

Turinys

 *(Psl. Nr.)*

Santrauka (kita kalba nei pats darbas) x

Santrumpos x

Įvadas x

1. XXXXX x

2. XXXXX xx

 2.1. XXXXX xx

 2.2. XXXXX xx

 2.3. XXXXX xx

3. XXXXX xx

 3.1. XXXXX xx

 3.1.1. XXXXX xx

 3.1.2. XXXXX xx

 3.1.3. XXXXX xx

 3.2. XXXXX xx

 3.2.1. XXXXX xx

 3.2.2. XXXXX xx

 3.2.3. XXXXX xx

 3.3 XXXXX xx

 3.4 XXXXX xx

Išvados xx

Literatūros sąrašas xx

Priedai xx